Parkanon keskustaajama

Parkanon keskustaajama on entinen Parkanon kirkonkylä ja nykyinen ensimmäinen kaupunginosa. Se sijaitsee Pirkanmaan maakunnassa ja Luoteis-Pirkanmaan seutukunnassa. Kauempana asutus on hajanaisempaa; jo melko lähellä keskustaa on suurehkoja metsäalueita. Parkanon keskustaajaman asutus on keskittynyt alavien savi- ja hiesumaiden välissä kohoavalle moreeniharjanteelle sijoittuen Kirkkojärven ja Viinikanjoen ympäristöön.

Kaupungin keskeiset julkiset palvelut ovat keskittyneet pitkälti Parkanontien, Satakunnankadun ja Keskuskadun lähettyville ydinkeskustaan. Alueella sijaitsevat muun muassa kaupungintalo, terveyskeskus, apteekki, palolaitos, kirjasto, kirkko, keskustan koulu ja lukio.

Vuoden 2017 lopussa Parkanossa oli 6 562 asukasta, joista 4 369 asui taajamassa, 2 128 haja-asutusalueilla ja 65:n asuinpaikat eivät olleet tiedossa. Parkanon taajama-aste on 67,2 %.

Lähteet 

Parkanon taajamat
Suomen kirkonkylät
Suomen kuntakeskukset